Príloha č. 1
Protokol
z návštevy juhoslovanskej delegácie na ÚNMS SR
dňa 16. januára 2002

Časť 1:  Spolupráca ÚNMS SR a JUAT

Účastníci:	juhoslovanská delegácia	Miloš Jelič, Ph D.
						Vidoje Moračanin
						J. E. Miroslav Kopečni
						Michal Babiak

slovenská delegácia		RNDr. Dušan Podhorský, DrSc.
						Ing. Dušan Valachovič, CSc.
						Ing. Miloslav Varga, CSc.
						JUDr. Jozef Boris
						Ing. Michal Popeliš, CSc.

	Hlavný cieľ prvej časti spoločného zasadnutia bolo podpísanie dohody o spolupráci v oblasti vzájomného uznávania výsledkov skúšok a certifikátov medzi MH SR a JUAT. Dohodu podpísal za slovenskú stranu predseda ÚNMS SR pán Dušan Podhorský a za juhoslovanskú stranu predseda JUAT pán Miloš Jelič.

	Nasledovalo rokovanie o pláne a postupe implementácie uvedenej dohody. Slovenská strana odovzdala partnerom prílohu č. 1 k dohode: "Zoznam exportných komodít" podľa článku č. 1, bod. 2, a prílohu č. 2: "Zoznam autorizovaných skúšobných centier a certifikačných orgánov v SR". Pán Jelič za juhoslovanskú stranu prisľúbil, že dodajú odpovedajúce prílohy do jedného mesiaca.

	V súlade s článkom 2, bod C dohody pripravila slovenská strana pre zástupcov JUAT pp. Jeliča a Maračanina na poobedie návštevu v Technickom skúšobnom ústave (TSÚ) Piešťany.

	Predseda ÚNMS SR p. Podhorský oboznámil partnerov aj s ďalšími oblasťami, v ktorých im môžeme poskytnúť praktické informácie:

	- o možnej pomoci pre vstup Juhoslávie do CIP formou informácií o teraz platných podmienkach pre prijatie nových členov;

	- o skúsenostiach a forme spolupráce SR s Ruskou federáciou;

	- p. Podhorský odovzdal partnerom "Zoznam slovenských noriem vydaných v roku 2001", pričom navrhol, aby sme si takéto zoznamy (najlepšie v elektronickej forme - CD) poskytovali bezplatne.  Čo sa týka juhoslovanskej strany, oznámia svoje stanovisko do jedného mesiaca, nakoľko to nie je v kompetencii JUAT;

	- ďalej boli odovzdané juhoslovanskej strane vzory tlačiva certifikátu a vzor textu aj s ponukou na technickú pomoc pri zabezpečovaní takýchto dokumentov proti falšovaniu. 
Slovenská strana ešte zašle do jedného mesiaca do JUAT vzory protokolov a slovenských značiek zhody;

	- bola odovzdaná internetová adresa, na ktorej môžu nájsť  web-stránku ÚNMS SR, na ktorej sú uvedené všetky potrebné informácie v slovenskom a anglickom jazyku.
			
	Pán Jelič za juhoslovanskú stranu pozval partnerov z ÚNMS SR na ďalšie kolo rokovania do Belehradu na máj 2002. Spoločne bol upresnený predbežný termín na dobu od 27. do 31. mája 2002.			

	Na podpis bude protokol pripravený v slovenskom a srbskom jazyku.

Podpísané v Bratislave dňa 18. januára 2002

Za slovenskú stranu					Za juhoslovanskú stranu

Dušan Podhorský, v.r.					Miloš Jelič, v.r.